
 ASOCIATIA GENERALA A INGINERILOR DIN ROMÂNIA

 THE GENERAL ASSOCIATION OF THE ENGINEERS IN ROMANIA

   L'ASSOCIATION GENERALE DES INGENIEURS DE ROUMANIE

         Calea Victoriei no.118, 010093 - Bucuresti, tel.: (+40 21) 316 89 94, (+40 21) 316 89 93; fax: (+40 21) 312 5531
http:// www.agir.ro; office@agir.ro

Nr. 184/20.06.2025
Asociaţia Generală a Inginerilor din România are plăcerea să vă invite să participaţi la competiţia  Premii AGIR pentru anul 2024, dedicată lucrărilor inginereşti deosebite (concepute, proiectate şi neapărat aplicate/puse în funcțiune), și cărţilor originale, de înalt nivel tehnico-științific. 
În cazul lucrărilor inginereşti realizate şi aplicate, pentru fiecare propunere trebuie prezentat un dosar care va cuprinde:

▪ nota de prezentare din partea instituţiei realizatoare, în care se vor preciza obiectivul lucrării, caracterul de noutate, rezultate tehnico-economice;

▪ documentaţia tehnică reprezentativă;

▪ atestarea din partea societăţilor beneficiare privind punerea în funcţiune, respectiv lansarea în producţie de serie în anul 2024, precum şi rezultatele tehnico-economice obţinute.
În cazul cărţilor (publicate în anul 2024) sunt necesare:

▪ un exemplar al cărţii;

▪ aprecieri din partea a trei instituţii sau personalităţi inginereşti din domeniu privind originalitatea şi valoarea tehnico-ştiinţifică;
▪ date de contact ale unuia dintre autori.

Nu se acceptă manuale, cursuri - indiferent de nivelul lor, monografii şi lucrări care nu au un grad tehnico-ştiinţific ridicat şi caracter de originalitate.

Data limită pentru înregistrarea propunerilor este 31 iulie a.c.

Propunerile, însoţite de documentaţia solicitată, vor fi trimise prin poștă sau depuse la sediul asociaţiei din Calea Victoriei nr. 118, 010093 - Bucureşti.

Premiile vor fi acordate în cadrul unei festivităţi care va avea loc în data de 12 septembrie a.c.
Lucrările premiate vor fi prezentate prin intermediul unui scurt film de prezentare a lucrării (obligatoriu fond muzical - imagini - comentariu) cu durata de 10 - 15 minute, film pe care autorii, anunţaţi în timp util, îl vor realiza şi trimite la sediul AGIR din Calea Victoriei nr. 118 până la data de 2 septembrie a.c.

Detalii se pot obţine accesând www.agir.ro, sau de la sediul asociaţiei, tel.: 0720069711, 0213168993, 0213168994, e-mail: cristina.puican@agir.ro.

Rugăm membrii AGIR să ne sprijine în mediatizarea competiţiei, transmiţând acestă informaţie și altor persoane/societăți interesate. Participarea la competiţie nu este condiţionată de calitatea de membru AGIR.
Vă așteptăm cu interes propunerile și vă încurajăm să faceți parte din această inițiativă ce pune în valoare inovația în inginerie.

